Publication: Magyar Közlöny
Issue: MK-2000-135 (Year: 2000, Number: 135)
Era: 1990-2004
Section: 2. számú melléklet a 37/2000. (XII. 29.) OM rendelethez
Paragraph Index: 192

3. évfolyam Témakör Tartalom Öltözködés Vetkőzés: önállóan cipő, csizma, sapka, sál, kesztyű, felső- és alsóruházat levétele. Felöltözés: önállóan alsó- és felsőruházat, cipő, csizma, sapka, sál, kesztyű felvétele. Ruhazárak kezelése: segítséggel húzózár, patent, csat használata, gombolás önállóan. Személyi higiénia (testápolás) Önállóan kézmosás, mosakodás, fogápolás, WC, zsebkendő és szalvéta használata, étkezés előtti teendők. Étkezés Segítséggel kés, önállóan kanál és villa használata, étkezés utáni teendők. Irányítással terítés, felelősi teendők ellátása. Környezetrendezés, környezetmegóvás Önállóan taneszközök, játékok elrakása, szekrények, polcok adekvát használata, közvetlen környezet tisztán tartása, hulladék helyének megtalálása. Étkezések, foglalkozások befejezését követően rendcsinálás. Gondozási tevékenység Segítséggel teremgondozás, takarítási eszközök használata, ruhagondozás. Irányítással lábbelik ápolása, megfelelő tárolása, dísznövények gondozása. Önállóan felelősi tevékenységek ellátása, különböző nevelési színtereken. Irányítással ruhák összehajtogatása, tárolása változó környezetben. Követelmény — Tudjon önállóan levetkőzni, felöltözni és irányítás mellett cipőt fűzni. — Tudjon az évszaknak megfelelő ruházatot kiválasztani, legyen igényes az öltözködésben. Fokozódó önállósággal végezzen gondozási tevékenységet. — Alkalmazza az evőeszközök helyes használatát. Irányítással tartsa be a kulturált étkezés szokásrendjét. — Tudjon tájékozódni közvetlen környezetében, ismerje fel a mikrokörnyezetben található tárgyak, foglalkozási eszközök helyét, tudja azokat önállóan a helyükre rakni. ÉLETVITELI ÉS GONDOZÁSI ISMERETEK 4—8. évfolyam Célok — Alakítson ki a tanulóknál olyan ismereteket, szokásokat, készségeket és képességeket, amelyekkel a mindennapi életben előforduló egyszerű önellátó, konyhai takarítási és gondozási feladatok elvégzésére — kisebb irányítással — képessé válnak. — A tanulók manuális képességeinek, finommotorikájának és mozgáskoordinációjának fejlesztésével segítse az elemi munkavégző képesség kialakítását. — Növelni a belső késztetést az önkifejezésre, a tanult ismeretek egyre nagyobb önállósággal való alkalmazására. Feladatok — A textillel végezhető tevékenységnél megismert technikák megismertetésével, elsajátításával, elemi szintű alkalmazásával készítse elő a tanulókat a művészeti terápiák alkalmazásához. — Biztosítson a tanulók képességeihez igazodó megfelelő gyakorlást, megerősítést az alapvető önellátási, gondozási tevékenységek elsajátításához. 2000/135/II. szám — Járuljon hozzá, hogy a megtanult munkafolyamatok munkasorrendjét a gyakorlati tevékenységek során alkalmazni tudják. — Készítse fel a tanulókat arra, hogy munkájukat értékelni tudják, segítse a reális énkép, önértékelés kialakítását. — Keltse fel a tanulók érdeklődését a természetes anyagok megmunkálhatóságáról, biztosítsa az alkotás örömének és hasznosságának megtapasztalását. — Járuljon hozzá a tanulók esztétikai neveléséhez, alakítson ki olyan szokásokat, hogy igényük legyen közvetlen környezetük rendben tartására. — Segítse olyan személyiségjegyek kialakítását, mint a pontosság, a rendszeretet, az embertársak megbecsülése. — Biztosítsa a higiéniés szokások kialakítását, készítsen fel a piktogramok felismerésére, azok jelentéseinek megértésére. Óraszámok Évfolyamok 4. 5. 6. 7. 8. Heti óraszám Éves óraszám Témakörök Témakör Évfolyamok 4. 5. 6. 7. 8. Textilmunkák x x x x x Konyhai munkák x x x x x Kertgondozás x x x x x Takarítás x x x x x Önkiszolgálás—ruhagondozás x x x x x Vásárlás x x x x Piktogramok értelmezése x x Természetes anyagok és alakításuk x x x x 2000/135/II. szám

Source: https://magyarkozlony.hu/hivatalos-lapok/8f3039098dd0a3c3ddb89c41e5d8fcdfc87f5a05/dokumentumok/095a3ed8bf929e87ee8769e9b03af8ae397fa247/letoltes